|  |  |  |
| --- | --- | --- |
| **Tantárgy: E-learning**  Digitális tananyagfejlesztés | **Kód:** PMPENF642 | **Kreditszám: 2** |
| **A tantárgyért felelős szervezeti egység:** PMMIK Pedagógia tanszék | **A kurzus jellege:**  gyakorlat | **Kontaktóraszám**  0-2-0 |
| **Előfeltételek: -** | **Az értékelés formája:**  gyakorlati jegy | **Tantárgyfelelős:**  Dr. Bredács Alice  adjunktus |
| **A tantárgy tanításának alapelvei és céljai**  ***Alapelvek***:  ***Célok***:  A hallgatók megismertetése a tanári munka során használható internetes felületekkel és IKT eszközökkel, azok használatával. Ezeken túl a hallgatók módszertani ismereteket szereznek az e-learning tananyag tervezésének és  létrehozásának tárgyköréből, megismerkednek a távoktatás sajátosságaival, az e-learninggel kapcsolatos aktuális kutatási irányokkal, fontosabb problémákkal.  A hallgató legyen képes: az IKT és a web 2.0 eszközeinek  felhasználására az oktatási folyamat során, e-tananyagok tervezésére, tartalomfejlesztésre, interaktív és multimediális elemekkel gazdagított oktatási tartalmak létrehozására, az újszerű eszközökhöz jobban illeszkedő tanítási módszerek és tanulói munkaformák alkalmazására. | | |
| **Fejlesztendő kompetenciaterületek**   * + ***Tanulók személyiségfejlesztése*** – differenciált tanulásfejlesztés, önszabályozó tanulás az IKT segítségével.   + ***Tanulói (kis)csoportok tanulásának fejlesztése*** – differenciált tanulásfejlesztés, együttműködő (kollaboratív) tanulás.   + ***Tanulási/tanítási folyamat tervezése*** – curriculumszemlélet, a tanterv(ezés) reflektív elemzése, értékelése, a tanulók együttműködése, tananyagfejlesztés, taneszköz fejlesztés, tanulási/tanítási módszer fejlesztése.   + ***A szaktudományi tudás felhasználása*** – a tanulók digitális műveltségének, digitális kompetenciáinak fejlesztése: az adott szakterületen szerzett tudását tantervi, műveltségterületi összefüggésekbe ágyazni, ennek alapján a tanulók tudományos fogalmainak, fogalomrendszereinek fejlődését elősegíteni.   + ***Az egész életen át tartó tanulást megalapozó (kulcs)kompetenciák fejlesztése*** – iskolai és iskolán kívüli tanulás, szakmai együttműködés a világhálón.   + ***Tanulási/tanítási folyamat szervezése*** – a koncepcionális, stratégiai és taktikai tudás koherenciája, hatékony digitális és egyéni tanulási környezet feltételeinek kialakítása, fejlesztése, reflektív elemzése, értékelése, együttműködés a tanulókkal.   + ***Tanulás/tanítás folyamatának, eredményességének, teljesítményének elemző (ön)reflektív értékelése*** – az (ön)értékelés és közösségi értékelés funkcióinak megfelelő módszerek, eszközök alkalmazása, felhasználásának támogatása.   + ***Szakmai fejlődésben elkötelezettség, önművelés*** – a hallgató munkáját segítő szakirodalom folyamatos követése, önálló ismeretszerzés, személyes tapasztalatainak tudományos keretekbe integrálása, a az internetalapú neveléstudományi kutatások fontosabb módszereinek, elemzési eljárásainak alkalmazása, saját munkájának tudományosan megalapozott eszközöket felhasználó értékelése. | | |
| **A tantárgy főbb tematikai csomópontjai**  1. Az e-learning felhasználásának lehetőségei, elméletei és módszertana.  2. A Digitális nemzedékelméletek.  3. Az oktatási környezetek tipológiája, e-learning  értelmezések; A hálózatelmélet oktatási alkalmazása: konnektivizmus; A hálózati munka, a digitális kultúra, az online közösségek pedagógiája és pszichológiája  4. Tanárszerep és tanári kompetenciák IKT támogatott oktatási környezetekben.  5. Kurzustervezés és kurzusfejlesztés, a tartalomfejlesztés folyamata; Oktatásszervezés és tanulástámogatás, az oktatási folyamat szabályozása; Értékelés és hatékonyság, a visszacsatolás szerepe az oktatási folyamatban; Tanulás, tanulásmódszertan és tanulói szerepértelmezés  6. Tanulásmódszertan IKT támogatott tanulási környezetben, személyes tanulási környezet; Online tanulási környezetek hatékonysága. | | |
| **Követelmények, a tanegység teljesítésének feltételei**   1. ***Szóbeli beszámoló*** a csoport és/vagy kiscsoport előtt. A szóbeli beszámoló témakörei megegyeznek a tematika témaköreivel. A szóbeli beszámolón kerül sor az adott témakörhöz kapcsolt tudás mozgósítására. 2. ***Alkotó részvétel a kurzuson*** (a kapott, vállalt egyéni és/vagy kiscsoportos *feladatok elvégzése* (óráról-órára), *hallgatótársak által történő értékelése* és /ön/értékelése az előre megadott kritériumrendszer szerint). *Aktív részvétel a megadott online felületen*. 3. ***Írásbeli dolgozat elkészítése***, mely az ajánlott szakirodalomból személyre szabottan kiadott szakszöveg (tanulmány vagy könyvfejezet) feldolgozását jelenti. A dolgozat tartalmazza a választott szakszöveg pontos bibliográfiai adatait; a választás indoklását; a szöveg feldolgozását valamely szöveg feldolgozási technikával; az olvasott tartalom, illetve a szöveg-feldolgozási folyamat tanulságainak összefoglalását. Az írásbeli beszámoló témaköreit külön kiadom (a szakirodalom megjelölésével). 4. Egy ***oktató blog*** (kontrollált forrásból összeválogatott és feltöltött anyagokkal, valamint reflexiókkal) ***létrehozása***,vagy ***tananyagfejlesztés.***   Az érdemjegy megállapítása a fenti feladatok alapján történik, minden részfeladat 25%-ban számít a végső jegybe.  Részvételi kötelezettség: az órák 70%-án kötelező a részvétel. Ennél alacsonyabb részvételi arány esetén orvosi igazolás szükséges a tantárgy teljesítéséhez.  Elmaradt feladatok pótlása, javítás a vizsgaidőszak első hetében, külön egyeztetett időpontban lehetséges. | | |
| **Kötelező irodalom**  **Kovács Ilma** (2011): ***Az elektronikus tanulásról a 21. század első éveiben.*** Magánkiadás; Budapest; ISBN: 978-963-08-0882-8 <http://mek.oszk.hu/09100/09190/09190.pdf>  **Benedek András** (szerk. 2008): *Digitális pedagógia.* Typotex, Budapest.  **Komenczi Bertalan** (2007): Tananyagfejlesztés elektronikus tanulási környezetekben. Eszterházy Károly Főiskola, Médiainformatika Intézet, Eger, HEFOP 3.3.2-05/1-2006-04-0012/1.0, Internet: http://www.hefop.ektf.hu/anyagok/tananyagfejlesztes\_elektronikus.htm | | |
| **Ajánlott irodalom**  **Bessenyei István** (2012): Tanulás és tanítás az információs társadalomban – Az eLearning 2.0...az oktatásügy válsága, kiútkeresés, válaszok és a konnektivizmus. 201–211. <http://mek.oszk.hu/05400/05433/05433.pdf>  **Bodnár Éva** (2007): *E-tanulótípusok tanulási attitűdje*. Doktori értekezés, PTE BTK Pszichológiai Doktori Iskola, Pécs.  **Forgó Sándor** és **Hauser Zoltán** (2004): Médiainformatika. Kiadó: Könyv-Jelzős Kft. Budapest.  **Hutter Ottó, Magyar Gábor** és **Mlinarics Jószef** (2005): *E learning.* Műszaki Könyvkiadó, Budapest.  **Komenczi Bertalan** (2009): *Elektronikus tanulási környezetek*. Gondolat, Budapest.  **Nyíri Kristóf** (2006): *Virtuális pedagógia – a 21. század tanulási környezete*. In: *ÚjPedagógiaiSzemle* 2006/07-08. <http://www.oki.hu/oldal.php?tipus=cikk&kod=2001-07-it-Nyiri-Virtualis> Letöltve 2007. március 1.)  **Ollé János, Papp-Danka Adrienn, Lévai Dóra, Tóth-Mózer Szilvia** és **Virányi Anita** (2013): *Oktatásinformatikai módszerek. Tanítás és tanulás az információs társadalomban.* ELTE Eötvös Kiadó, Budapest.  **Molnár Pál** és **Póczos Valéria** (2013): Hálózatosodás és tanulás hálózati környezetben. Digitális tankönyv, ELTE, Budapest, A tankönyv a TÁMOP-4.1.2.A/1-11/1 projekt keretében készült. Internet: http://elte.prompt.hu/sites/default/files/tananyagok/halozatosodas/index.html  **Wallace, Patricia** (2004): *Az internet pszichológiája*. Osiris Kiadó, Budapest. **Oktatás-Informatika** folyóirat számai.  **Digitális módszertár**. Internet: <http://oktataskepzes.tka.hu/pages/idea/index.php?page_id=1113&idea_id=54>  **Digitális pedagógus konferencia**. Konferenciakatalógusok. Internet: <http://issuu.com/elteppkoktinf/docs/digitalis_pedagogus_konferencia_201> | | |
| **A tantárgy oktatásáért felelős oktató:** Bredács Alice | | |

**RÉSZLETES TEMATIKA**

1. A kurzus céljának, tartalmának és követelményeinek ismertetése
2. Az e-learning felhasználásának lehetőségei, elméletei és módszertana
3. Digitális nemzedékelméletek
4. Az oktatási környezetek tipológiája, e-learning  értelmezések
5. A hálózatelmélet oktatási alkalmazása: konnektivizmus. A hálózati munka
6. Digitális kultúra, az online közösségek pedagógiája és pszichológiája
7. ZH
8. Tanárszerep és tanári kompetenciák IKT támogatott oktatási környezetekben
9. Kurzustervezés és kurzusfejlesztés, a tartalomfejlesztés folyamata
10. Oktatásszervezés és tanulástámogatás, az oktatási folyamat szabályozása
11. Értékelés és hatékonyság, a visszacsatolás szerepe az oktatási folyamatban
12. Tanulás, tanulásmódszertan és tanulói szerepértelmezés
13. Tanulásmódszertan IKT támogatott tanulási környezetben, személyes tanulási környezet
14. Online tanulási környezetek hatékonysága
15. **Összefoglalásként:** Az online tanulás a felsőoktatásban. Film (YouTube): **Nagy Tamás** (Széchenyi István Egyetem): Tanítás-tanulás támogatása Moodle LMS és E-learning tartalmak segítségével a felsőoktatásban.Internet:https://videotorium.hu/hu/recordings/details/7429,Tanitas-tanulas\_tamogatasa\_Moodle\_LMS\_es\_E-learning\_tartalmak\_segitsegevel\_a\_felsooktatasban
16. A kurzus zárása, értékelés: ZH

**A DOLGOZATHOZ/KISELŐADÁSHOZ AJÁNLOTT TÉMÁK**

1. **E-tanulótípusok tanulási attitűdje.** Irodalom: **Bodnár Éva** (2007): *E-tanulótípusok tanulási attitűdje*. Doktori értekezés, PTE BTK Pszichológiai Doktori Iskola, Pécs.
2. **Az internet pszichológiája.** Irodalom: **Wallace, Patricia** (2004): *Az internet pszichológiája*. Osiris Kiadó, Budapest.
3. **A digitális készségek szerepe a tanulásban. Az IKT eszközök és az internet.** Irodalom: **Interjú Ollé Jánossal** (2012): *A digitális készségek szerepe a tanulásban. Az IKT eszközök és az internet.* Alma a fán. I-II. rész. Internet: <http://www.koloknet.hu/iskola/tanulas/tanulasi-strategiak/digitalis-keszsegek-szerepe-a-tanulasban-a-ikt-eszkozok-es-az-internet/>
4. **Digitális módszertár.** Egy újszerű módszer bemutatása. (Internet: <http://oktataskepzes.tka.hu/pages/idea/index.php?page_id=1113&idea_id=54>)
5. **A média szerepe az egész életen keresztül tartó tanulásban.** Irodalom: 1. Pintér Róbert (2008): A média szerepe az egész életen keresztül tartó tanulásban. Internet: [http://www.ceo.hu/ceo\_konferenciak/media\_szerepe\_konferencia1\_pinter\_robert\_2008\_2.pdf](http://www.ceo.hu/ceo_konferenciak/Media_szerepe_konferencia1_Pinter_Robert_2008_2.pdf); 2. **Kajtár Barna** (2006): A számítógép szerepe az élethosszig tartó tanulásban. Új Pedagógiai Szemle. 56. évf. 2. szám, 44–58. Internet: <http://epa.oszk.hu/00000/00035/00100/2006-02-3l-Kajtar-Szamitogep.html>
6. H**iteles és nem hiteles információforrások az interneten**. Irodalom: **Szabó Judit** (2013. április 11.): Az internet, mint információforrás. Internet: <http://www.felsofokon.hu/konyvtar-20/2013/04/11/az-internet-mint-informacioforras>;
7. **Az e-learning jövője**.
8. **Médiainformatika**.Irodalom: **Forgó Sándor** és **Hauser Zoltán** (2004): Médiainformatika. Kiadó: Könyv-Jelzős Kft. Budapest.
9. **A blog, mint tanulási felület.** Egy szabadon választott blog bemutatása.
10. **A facebook informális és formális tanulást támogató szerepe.** Vélemények összegyűjtése, szabadon választott irodalom.
11. **A levelezőrendszerek és a skype szerepe a tanulásban.**

**Kiselőadás és a hozzá kapcsolódó dolgozat az ajánlott irodalom felhasználásával**.

***Minden témán 2 fő dolgozik, megosztva a feladatot, valamint kiegészítve egymás munkáját.***

A dolgozatok elkészítéséhez **önálló könyvtári munka tartozik**. A kiválasztott **szakirodalom forrását fel kell tüntetni** a dolgozat végén (***szerző; a kiadás időpontja, cím; kiadó; kiadás helye; oldalszám***). (A szerző teljes nevét kérem kiírni, előbb a vezeték nevét, Dr. sohasem kell. Ha szerk. az a zárójelbe kerül.)

Az **Interneten talált anyagok a forrás helyes megjelölésével felhasználhatók, de beadni csak feldolgozott formában lehet.**

* A dolgozat terjedelme kb.: 10 oldal legyen, nyomtatott formában (12-es betűnagyság; Times New Roman betűtípus, szimpla sorköz)

**Külön értékelem**:

* Ha idegen nyelvű szakirodalom fordítására kerül sor.
* Ha jól megkonstruált, minőségi kivitelezésű ábrák, táblázatok, diagramok készülnek hozzá.
* **Egy csoporton belül, minden hallgatónak más-más témát kell kidolgoznia, de lehet együtt is dolgozni ebben az esetben kétszerese a munka a beadandó mennyiségnek.**
* A dolgozat **beadásának határideje**: a tematikához illeszkedik, értelem szerűen a sorra kerülő téma előtti hétre kell hozni.